
Peyama Komîsyona Siyasî-Nizamî a 
PDKÎ bi boneya roja “Pêşmergê Kurdis- 

tanê” 


Pêşmerge hilgirê felsefeya jiyaneke azad û wekhev e 




R oja “Pêşmergê Kurdistanê” hem 
di binkeyên PDKÎ, û hem jî li 
derveyî welat, û li navxwe a Rojhilata 
Kurdistanê de, bi awayê belavkirina 
trakt û pûsterên taybet bi vê rojê, û 
bi her awayekî ku ji destê endam û 
alîgirên PDKÎ hat, ew roj pîroz kirin. 

-Bi boneya 26"ê Sermawezê, roja 
“Pêşmergê Kurdistanê”, di binkeya Deft- 
era Siyasî a PDKÎ de, rêûresmeke taybet 


bi vê rojê hate lidarxsitin. 

Roja Yekşemî 25'ê Sermawêza 1396'an, roja 
“Pêşmergê Kurdistanê”, bi beşdariya “Mistefa 
Hicrî” sekreterê giştî yê PDKÎ, Endamên 
rêberî, Kardr, Pêşmerge, Endam û malbatên 
pêşmergeyên PDKÎ, di binkeya Deftera siyasî a 
PDKÎ de hate lidarxisitin. 

Rêûresm bi xwendina sirûda neteweyî a” Ey 
Reqîb” û ragirtina deqeyekê bêdengî ji bo 


rêzgintmji canê paqij yê 
şehîdên riya azadî û serbestiya 
Kurdistanê, bi taybet şehîdên 
“Rasan”ê dest pê kir. 

Piştre peyama Komîsyona 
Siyasî-Nizamî a PDKÎ, ji aliyê 
“Rostem Cihangîrî” endamê 
Deftera Siyasî a PDKÎ, taybet 
bi roja “Pêşmergê Kurdistanê” 
pêşkêşî beşdarên vê rêûresmê 
kir. 

Cihangîrî di axavtina xwe de, 
derheqê vê yekê de got ku: 

“îro 26"ê Sermawezê di dîroka 
xebata azadîxawzî a neteweyî 
a Kurd de, rojeke girîng û dest- 
pêka guherînkariyeke dîrokê 
ye. 72 salan berî niha di rojeke 
wiha de, wate di 26" ê Ser- 
maweza 1324"an (1945"an) de, 
xelkê serhildêr yê Mehabadê, 
ji bo paqijkirina demûdezge- 
hên serkutker yên desthilatdar 
êrîş birin ser binkeya dawiyê 
a zilmê wate şarevaniyê, û 
şûnvarên zilmê, di vê devera 
Kurdistan de ji nav birin, û 
alaya Kurdistanê bilind kirin”. 


-Herwisa rêûresma roja 
“Pêşmergê Kurdistanê” ji 
aliyê Hêza Taybet a PDKÎ ve 
jî li ser çiyayên Kurdistana 
Rojhilat bi rê ve çû. 

Di vê merasimê de Rehîm 
Mengorî fermandê Hêza 
Taybet a PDKÎ di çiyayên 
Kurdistana Rojhilat de, tevî 
bixêrhatinkirina mêhvanan, 
roja “Pêşmergê Kurdistanê” 
li hemû beşdaran pîroz kir. 
Navbirî di beşeke axavtina 
xwe de got: “Neteweyek 
ku hêza xwe hebe, tu carî 
naşkê, û ew hêza ku gel pêre 
be, di dawiyê de ser dikeve, 
û piştevanê herduyan jî ev 
çiyane ne”. 

Piştre Teymûr Mistefayî 
endamê Deftera Siyasî 
ya PDKÎ bi boneya roja 
“Pêşmergê Kurdistanê” çend 
gotinek pêşkêş kirin. 
Mistefayî ragehand: “Em 
li vir kom bûne, da ku di 
vê roja dîrokî de, rêz ji 
pêşmergeyên xebatkar ên 
riya azadiyê, xortên cangorî 
û berevankarê gel û xaka 


nîştiman bigrin. Hekî bi 
sedema cangorîtî û ber- 
giriya hêza pêşmerge di 
nîştimana me de nebûya, 
niha em bi tewahî 
hatibûn asîmîlekirin, û 
nîştimana me jî bo hertim 
dikete jêr çekmeyên reş 
ên dagîrkeran, û tu hêvi- 
yek ji bo rizgariyê tê de 
xûya nedikir”. 

Navbirî di beşeke din ya 
axavtina xwe de bas ji vê 
kir: “Rejîma kevneperest 
û dagîrker bona bêhêvîki- 
rina xelkê Kurdistanê, 
oportonîstane wisa nîşan 
daye ku hizbên Rojhilat 
nemane, mixabin dostên 
me jî, ku ew pêngava 
berpirsane ya hizba me, 
zêdetir bona liberçavgir- 
tina rewşa wan berçav 
hatiye girtin, hizbên 
Rojhilat û tevger û hêza 
pêşmergeya vê beşê 
lawaz hesibandine. Ji 
aliyekî din ve hebûne, 
û hene, kesên wisa ku 

Felsefeta u Heq” 


û “yekparçeyiya Herêmî” (Beşa 2) 



U stûreya Yelda û hizra Rasanê 
gellek rengê hevdu didin, û 
renge şoreş û serhildana di nav bîr 
û baweriyên neteweya Kurd de, ji 
van çavkaniyan ve têrav bibin,ku di 
çarçoveya lênihêrîna dîrokî-kulturî, 
derheq cîhanê tê pênasekirin. 


Şeva Yelda ku di nava Kurdan de 
wekî şeva çileyê tê nasîn, ger em ji 
pênaseya wê ya xwezayî bigerin ku 
guherîn e di xwezayê de, û kurtî û 
dirêjiya şev û rojan guhertin bi ser de 
tê, di kultura xelkê navçeya Rojhilata 
Navîn de, bi şevekî girîng tê nasîn ku 
ji baweriyên herî kevn ên xelkê resen 
ê mezopotamiya û zagrosnişînan ve 
çavkanî digre. 

Di bîrkirina zagrosnişînan de ku Kurd 
xwediyê rastîn ê heman mîrata kulturî 
û dîrokî û regezî ne, di şeva herî dirêj 
ya salê de, şerekî giran û rikeberiyeke 
tund di navbera tarîtî û ronahiyê de rû 
dide, û piştî vê şevê, di nava şikeftekê 
de Mîtrayek ji dayîk dibe, û serê xwe 
ji şikeftê derdixe, û avedanî û jiyanê 
bo cîhanê tîne. 

Eva çira û xetîra palder û hêvîbexş 
a xelkê wê herêmê, û bitaybetî Kurd 
bûye, ku piştî her bêdengiyeke 
dirêjheyam, û her tarîtiyekê, û piştî 
her tengaviyeke dêrokî, sirûda serkev- 
tin, ronahî, û azadî û hêviyê ji dayîk 
dibe. 

Şeva Yelda ku li usture û bîrdanka 
dîroka neteweyekê de, bûye tûrikê 
watebexşîn û watazayiyê di pêvajoya 
dîrokê de, digel bûyerên din jî têkel 
bûye, û hemû demekê watayên wê 
pirrbuhagiran û girantir bûne. 



Kerîm Perwîzî 

Têgeha çewt ya Yekparçeyiya îranê 

H ekî mirov di nava hemû belge û 
peymannameyên navneteweyî 
ên taybet bi mafê mirovan û mafê 
girûp û neteweyan de bigere, tiştekî 
bi navê parastina yekparçeyiya welat 
yan xakê nabîne. 

Carmameya cîhanî ya mafê mirovan 
ku serî heta binî bas ji mafê miro- 
van dike, û di hemberî destdirêjiyên 
dewletan de berevaniyê ji mirovan û 
civakan dike, ne tenê bas ji yekpar- 
çeyiya herêmî û van têgehên şovînîstî 
nake, belkû bi zelalî bas ji mafê miro- 
van bo hilbijartina cihê jiyanê, û heya 
di xala 28 a carmameya cîhanî ya 
mafê mirovan de jî, bas ji serûberî û 
yasayeke navneteweyeî û civakî dike, 
ku dibe bo parastina mafê mirovan 
pêk bê, û mafê mirovan li pêş serwer- 
iya dewletan de dadinê, û ya serwetir 
mirov e, ne îradeya dewletan. 
Peymannameya mafên medenî û si- 
yasî û herwisa peymannameya mafên 
aborî û ferhengî û pirotokolên hevpêç 
her hemû jî bas ji mafê mirovan û 
girûpan û gelan dike. 

Di rastî de eva ku di felsefeya vê pey- 
man û carrnameyê de tê dîtin, pêk tê 
ji girîngîdana bi mirov, ne girîngîdana 
bi îradeya dewlet û herêma jêr deshi- 
lata wê de. Hekî ew deshilata jî li dijî 


demokrasiyê û dijîmirovî be, êdî eva 
rê dide nezma navneteweyî ku zextê 
jê re bîne, da ku mafê tak û girûpên 
jêr destê xwe de cîbicî bike. 

Tenê cihek ku di belgeyên cîhanî de, 
bas ji dewlet û yekparçeyiya herêmî 
dike, belavoka NY ye. 

Di xala duyem ya vê belavokê de ku 
pêkhateya NY bas dike, û welatên 
endamê vê rêkxirawê qebûl kirine, 
hatiye: 

All members Shall refrain in their 
international relations from the 
threat or use of force against the 
territorial integrity or political 
independence of any state, or in any 
other manner inconsistent with the 
Purposes of the United Nations. 

Ew xal dibêje: 

“Hemû endam di pêwendiyên 
navnetewyeî de xwe dûr digrin, ji 
bikaranîna gefan yan bikaranîna 
zorê li dijî yekparçeyiya herêmî yan 
serbixweyiya siyasî ya her dewletekê, 
yan bikaranîna her riyekê ku digel 
binemayên NY dijberî hebe”. 

Ew xal sê stûnên wê ên serekî hene 
ku berçav û zelal in: 

Yekem bas ji dewletên endam dike. 
Duyem bas ji pêwendiyên navnetew- 
eyî dike. 

Sêyem çemk û têgeha yekparçey- 
iya herêmî di biyavê pêwendiyên di 
navbera dewletan de hatiye pênaseki- 
rin. Da ku bi vî rengî sînorê deshilata 
her dewletekê pê pênase bike. 

Ya ku di îranê û di bîrkirina şovenîstî 
de cih girtiye û dixwazin ku bikin 
hejmoniya siyasî û hizrî di nava 
hemû îranê de, ew e ku bi mifahw- 
ergirtina bêcî ji destewajeyekê ku ji 


bo diyarîkirina sînorê di navbera du 
yan çend dewletan di pêkhateya NY 
de îşare pê hatiye kirin, bîrokeyeke 
çewt ava dikin ku pîroziyê bibexşe 
sînorê îranê, û destewajeya “Parastina 
yekparçeyiya xaka îranê” jê derxis- 
tine, û bi kar tînin, da ku hemû girûp 
û neteweyên îranê stûxwarê deshilata 
navendî bikin. 

Di rastî de bi vê destewajeya çewt 
hemû xal û bendên carrname û 
peymannameyên cîhanî pûç dikin, 
û dibêjne te, ku tu dibe sond bixoy 
ku dev ji mafê zelal û eşkere û bê 
xîçûxwar ê xwe berdî, ku di peyman- 
nameyên mafên medenî û siyasî de 
hatiye, û sondê bo deshilata navendî 
bixoyî, ku stûxwarê îradeya netew- 
eya hakim dibî, û dev ji îradeya xwe 
berdidî. 

Ecêbtir ji hemiyê, eva ku hemû 
girûpên Fars jî îdiaya demokrtaîkbûn 
û pêbendiya bi carmameyên cîhanî 
dikin, ew jî her bas ji destewajeyên 
şovenîstî ên wekî parastina yekpar- 
çeyiya herêmî di nava neteweyan 
û civaka îranê de dikin, û bi navê 
demokrasî û pêbendbûna bi mafê 
mirovan ve jî, vê yekê difiroşin te, 
û wisa kirine ku her hizb û girûpeke 
neteweyên stemlêkirî ku sonda wê 
destewajeyê bo wan nexwe, bi çavê 
cudahîxwaz û emrazê destê bîhaniyan 
didin nasîn. 

Li ber vê yekê destewajeya “Paras- 
tina yekparçeyiya xaka îranê” wekî 
destewajeyeke şovenîstî em nas dikin, 
jiber ku ji destewajeyeke rêkxi- 
rawa navneteweyî di pêwendiyên 
navdewletan de, mifaha bêcî werdi- 
gre, da ku neteweyên stemlêkirî di 
nava civakê de stûxwarê îradeyeke 
stemkarane bikin. 

Ya ku ji vê dîtingehê ve cihê 
girîngîpêdanê ye, deshilata dewletê 


Di qonaxeke hestiyar ya dîroka Kurd de, sala 1309 (1930)'an di havînê de şoreşa Kurd têk diçe, û rêberê şoreşê ku rêberê 
tevgereke neteweyî bûye, bi tîra îxanet û derevan tê şehîdkirin. Piştî şehîdbûna Simkoyê Şikak Kurdistan dikeve nava mij û 
dûmana xem û kovanan de, û bargiraniya îxanetê û bêdengiyeke cergbir û birîndarker per û baskên xwe bi ser Kurd de dikêşe. 


Di demeke weha de ye, ku mîtrayeke din ji dayîk dibe, û rast di şeva Yelda de, ciwamêrê Kurdan, kesek ji regeza Mîtra û rojê, 
wate Qasimloyê rêberê şoreş û şoreşgeriyê, û watabexş bi jiyan û xebatê ji dayîk dibe. 


Di serdemekê de, ku tevgera Kurd û Kurdistanê, ji şîpelan dikeve, û siwarçakê qada xebat û tekoşînê, li ber wan sedemên ku 
gellek caran me bas lê kiriye, çeperê ji germûgurriyê dixe, bo heyama 20 salan jî xebat sirr û sar dibe, lê ji nişkêva hêvî per û 
basakên xwe bi ser asoya xebat û tekoşînê di Rojhilata Kurdistanê de dikêşe, lê Rasan li ser heman hizr û felsefeya Yeldayê, di 
rastî de hêzdana bi xebat û kûreya jiyanê, sirûdeke nû di guhê civakê de dixwîne. 

Sirûda nû ya Rasanê, reh û rîşe di kultur û lênihêrîna Kurd, û ji watabexşînên rêberê şoreşê Qasimloyê rêber û nemir wergirti- 
ye, û demarên efsaneyên civakê dilivlivîne, lewra dilê xelkê digel dilê Rasanê lê dide. 

Yelda û jidayîkbûna hêviyê û salvegera hatina bo nava jiyanê ya rêberê nemir, Dr. Qasimlo li Kurdistan û li “Rasan”iyan pîroz 


be. 

xebata pêşmerge wekî hêcet ji bo 
serkutkariyên rejîmê anîne, û wisa 
piropagende kirine ku hekî xebata 
hêza pêşmerge nebûya, rejîma dijîgelî 
ya Komara Îslamî wê awrî daba Kurd- 
istanê, û wê Kurdistan vegeşandiba, 
û bêkarî wê bihatiba çareserkirin, û 
Kurdistan jî wê avedan bibûya”. 
Mistefayî herwisa bas ji vê kir ku: 
“Ragirtina xebata çekdarî di vê 
heyama dirêj de, bes bû bo vê ku ew 
taqm tê bigihîjin ku rejîm ne tenê 
Kurdistan avedan nekiriye, belkû bi 
pîlanên hûr û pirrxerc û berfireh dest 
daye helandina nasnameya neteweyî 
û çandî ya Kurd, û bedela avedanî û 
pêkanîna derfeta kar, zêdetir ji berê 
Kurdistan kiriye armanc, û xelk ber bi 
hejariya zêdetir ve biriye”. 

-Rêûresma 26'ê Sermawezê di 
navenda 3 ya Kurdistanê de jî hate 
lidarxistin 



Di vê mera- 
simê de “Îdrîs 
Hormozî” 
endamê rêve- 
beriya Navenda 
3 peyama taybet 
a Navenda 3 
pêşkêşî beşdarêi 
vê rêûresmê kir. 

Piştre sirûda 
“Pêşmerge tu 
sengerî” ji aliyê 
koma muzîkê 
ya Navenda 3 
a Kurdistanê 
(Cejinekan) ve 
hate pêşkêşkirin. 


Naveroka hemû wan merasiman pêk 
hatibû ji helbest û stran û sirûdên tay- 
bet bi vê roja pîroz, û herwisa govend 
û dîlana Kurdî. 


-Ji aliyekî din ve, endam û alîgirên PDKÎ serbarê rewşa tund ya ewlehiyê, bi 
teqekirin, belavkirina tirakt û pûsterên taybet bi vê rojê û belavkirina şîrîniyan 
rêz ji vê roja pîroz girtin û digel hemû şehîdên riya azadiya Kurd û Kurdistanê 
peymana emegdariyê nû kirin. 

-Li derveyî welat jî bi heman şêweyî, di gellek welatan de endam û alîgirên 
PDKÎ bi pêkanîna semînaran û merasiman ew roja dîrokî bi bîr anîn, û rêz ji roja 
Pêşmergê Kurdistanê girtin. 


bi ser herêma jêr deshilata wê de ye, 
ku dibêje dibe ew herêm parastî be, 
û dewlet bi hemû şêweyekê deshi- 
latê bi ser wê herêmê de bisepîne. 
Dîtingeheke wisa ye ku rewayiyê 
dide deshilata Bexdayê jî, da ku bi 
hevkariya Spaha Pasdaran û bi êrîşa 
Heşda Şe'ibî û afirandina bi sedan 
tawanî, û Kerkûkê dagîr bike, ji vê dî- 
tingeha şovenîstî ve mirov û girûpên 
nava civakê şert û bingeh nînin, belkû 
ya hewce deshilata dewletê ye, û hekî 
hewce be, dikare hêzê bi kar bîne, da 
ku girûpan stûxwarê îradeya navendê 
bike, di demekê de ku felsefeya mafê 
mirovan û gelan berevajiyê vê ye. 

Bona zêdetir selimandina basan em 
dikarin îşarê bi helwesta welatên 
wekî Brîtanya û Kanadayê bikin, û 
mînakên din jî zaf in, lê tenê ew du 
mînak bes in, bona vê ku em bizanin 
ku ew destewajeya tenê bo pêwendiya 
di navbera dewletan e, ne neteweyên 
nava welatekî de. 

Hem li Birîtanyayê, piştî hatina 
berbas ya destewajeya diyarîkirina 
çarenûsê rê bi Skotlendayê hatiye dan 
ku giştpirsiyê bo çarenûsa xwe bike, 
hem jî di Kanadayê de, rê bi xelkê 
Kêbikê hatiye dan, ku her demekê 
xwastin referandomê bikin, û hekî hez 
kirin jî, dikarin welatê xwe ava bikin. 

Di çi baseke siyasî ya di navbera wan 
du welatan de jî negotine ku referan- 
dom li Sikotlend yan Kêbikê li dijî 
destewajeya “Parastina yekparçeyiya 
herêmî” ye!. Gelo Birîtanî û Kanadayî 
bi qasî Farsên îranê ji mafê mirovan û 
mafê gelan tê negihîştine? 

Yan dema ku Kurdistana îraqê xwast 


ku giştpirsiyê bo diyarîkirina çarenûsê 
bike, eva tenê hikûmeta Tirkiyê û 
rejîma îranê û hêzên Fars bûn ku bas 
ji destewajeya parastina yekparçeyiya 
îraqê dikirin, û hemû hêzên cîhanê 
nakokî û qise li ser dema encamdana 
wê hebûn, ku digotin şerê li dijî 
DAÎŞ'ê lawaz dike, yan digotin digel 
Bexdayê li hev bikin, da ku alozî pêk 
nehê. 

Qet nedigotin ku eva li dijî yekpar- 
çeyiya herêma îraqê ye û mafê Kurd 
nine!. 

Hekî parastina yekparçeyiya herêmî 
bibe bingeha bîrkirina me, di îrana 
bê de jî, ku Komara Îslamî nemabe, 
û demokratîk jî be, wê demê hekî 
neteweyekî xeyrî Fars û xeyrî Kurd 
xwast ku dewleta xwe ava bike, ew li 
dijî yekparçeyiya herêma îranê dibe, 
û wê demê Kurd dibe alîkar be da ku 
deshilata navendî bi ser wî gelî de 
bisepe.! 

Yan ger di nava Kurd de hêz û aliyê 
wisa peyda bû, ku daxwaza avakirina 
dewleta Kurdistanê kir, wê demê dibe 
ku li dijî wê bisekinin, jiber ku binge- 
ha bîrkirina me birine jêr pirsyarê û li 
dijî wê kar dike! 

Eva ku bîrkirina şovenîstî dike, 
şiroveya dilxwaz a wê ye ji belge û 
peyman û deskevtên cîhanî, ku rast 
berevajiyê şovenîzmê bo parastina 
mafê mirovan û gelan ji destê dest- 
dirêjiyên dewletê hatine holê. 

“Parastina yekparçeyiya xaka welat’’ 
tenê tê kirin ku li hember dewletên 
din de, bê pênasekirin. Wekî wê demê 
ku PDKÎ ragehand ku li hemberî êrîşa 


rejîma îraqê de amade ye ku bergiriyê 
ji îranekê bike ku mafê Kurd tê de 
parastî be. 

Taktîkek ku serê stratejî û arman- 
canê dixwe 

Derheq bi hatina berbas ya destewa- 
jeya “Parastina yekparçeyiya xaka 
îranê”, û qebûlkirina wê ji aliyê hinek 
kesan ve di nava Kurd de, zêdetir 
hawara xwe dibin ber vê hêcetê, ku 
ew xal wekî taktîkekê ye, da ku dilê 
hinek ji girûpên sertaserî pê razî bike, 
û ew xal bi awayekî îşar pê hatiye ki- 
rin, yan tê kirin, ku bi tewahî ew şêwe 
lênihêrîna girûpên Fars tê de nehatiye. 
Di pêxema qebûlkirina mafê netewey- 
an, ji aliyê van girûpan ve, ew îmtiyaz 
û poan, bi wan tê dayîn, da ku bikarin 
hêz û girûpên din ên Fars jî bo aliyê 
xwe rakêşin. 

Ya ku girîng e, û di pêwendiyên 
siyasî de berçav tê girtin, ew e ku 
di çarçoveya armancan de stratejî 
tê darêtin, û di çarçoveya stratejiya 
rohn de, hinek taktîkan digre pêş. 

Di taktîkê de, destê her hêz û aliyekî 
vekiriye, ku taktîkên xwe darêje, kes 
nikare taktîkan bo aliyê din diyarî 
bike. Lê ji wê jî girîngtir ew e, ku 
taktîk di çarçoveya straejiyê de be, 
ne eva ku taktîkek stratejiyê bixwe 
bibe jêr pirsyar, û ji vê jî xiraptir ew 
taktîka ye ku “armancê” lawaz dike, û 
serê amancê dixwe. 

Di pêwendiyên siyasî û hevkariyên di 
navbera hêzên ser bi neteweyên stem- 
lêkir û hêzên Fars de, diyar e ku dibe 
hinek taktîkan bigrî pêşiya xwe, da ku 
aliyê hember jî pê razî be, û renge bi 


dilê te nebe, ku dilê wî pê rabikêşî. Lê 
gelo aliyê Fars amade ye ku bi zelalî 
bas ji peymannameya mafên medenî 
û siyasî ku pêncî sal e wajo kirine 
bike, û bi zelalî bêje ku mafê diyarîki- 
rina çarenûsê bo neteweyan û yek ji 
wan Kurd qebûl bike? 

Di demekê de ku baweriya me ew bû 
ku îran ji çend neteweyên cuda pêk 
hatiye ku tu yek ji wan sertir ji yê din 
nine, êdî pêkvejiyan û pêkvebûna me 
jî, dibe bi xwestek û hezkirina me 
bixwe be, û eva dewleta hevbeş e ku 
dibe hinde balkêşî hebe ku tu yek ji 
neteweyan hez ji cudabûnê nekin, ne 
eva ku netewe sondê bixwin, ku bi 
hemû şêweyekê stûxwarê Parsatina 
yekparçeyiya herêmî dibin. 

Dema ku me destewajeyeke şovenîstî 
qebûl kir, ku hemû bingehên hizrî û 
felsefî ên wê, hebûn û mafên me dibin 
jêr pirsyar, êdî ewe taktîk nine, belkû 
devberdan e ji armanc û baweriyan jî. 

Hekî baweriya me ew be, ku herwekî 
ku min di destpêkê de bas kir, ku 
pirsa neteweyî ji dîtingeha duyem 
ve bibînin, wate razî bin bi hebûna 
neteweykê bi navê îran, û Kurd jî 
beşek ji vê neteweyê be, wê demê 
qebûlkirina destewajeyeke bi vî rengî 
forma taktîkê bi xwe ve bigre, lê di 
bîrkirineke wekî şêwe lênihêrîna 
yekem de, “Parastina yekparçeyiya 
herêmî”, dûrketina ji armancê, û 
rûxandina stratejiyê ye. 

Sazan li ser taktîk û berjewendiyên 
demkî tê kirin, û renge di forma lawa- 
ziya hêzê de, hindek ji maf û dawa- 
karî bi awayê demkî bas jê nehêne 
kirin, lê sazan li ser bingeh û dîtingeh 
û armancan nahê kirin. 

Sermawezê bi sedema rûdana van 
bûyerên dîrokî ku di vê rojê de pêk 
hatibûn, ew roj wekî roja “Pêşmergê 
Kurdistanê” pêşniyar kir, û bi dengê 
giştî hate pejirandin, û yekem rêûres- 
ma roja “Pêşmergê Kurdistanê” di 
binkeya Deftera Siyasî ya PDKÎ li 
gundê “Gewre Dê” ya Kurdistanê di 
sala 1984'an de bi rê ve çû. 

Ji wê demê ve hemû salekê xelkê 
Kurdistanê di navxwe ya welat bi 
belavkirina trakt û posterên taybet 
bi vê rojê û gellek çalakiyên din rêz 
ji xortên biemeg û bibawer ên xwe 
digrin, û di binke û biryargehên hizbê 
de merasimên taybet bi vê rojê bi 
rê ve diçin, û ew yek jî hewlek e bo 
rêzgirtina ji xebt û tekoşîna xortên 
nîştiman û palderê (handerê) nivşa nû 
ye bo beşdarîkirin di xebata neteweyî 
de. Pêngavek ku bandora wê heya 
heta-heta di dîroka neteweya me de 
wê zindî bimîne, û dibe çavkaniya 
hêzê bo berdewamiya xebat heya 
gihîştina bi hemû mafên neteweyî ên 
gelê Kurd. 

Tevlîbûna deste-deste xortên emeg- 
dar ên Kurdistanê digel pêşmergeyên 
hizbê û hêzên din ên xebatkar ên 
Kurdistanê, mînaka herî berçav ya 
bandorên vê pêngava dîrokî ne. 

Hevalên Pêşmerge! 

Hekî destewajeya “Pêşmerge” her 
tenê navek, çekek, cilûbergeke leşkerî 
û zincîreyeke fîşekan bûya, bêguman 
niha refên pêşmergeew qas zêde bûn 
ku nedihatin hejmartin. Lê pêşmerge 
tenê çekhilgirekî birêveberê her fer- 
manekê nine, pêşmerge pêşengê xebat 
bo jiyaneke baştir bo neteweya xwe 


ye, wate hevdem digel hilgirtina çekê, 
hilgirê baweriyeke mirovdostane 
ya siyasî ye, ku bo nirxên bilind ên 
wekî wekhevî, mafê takekes û giştî 
jiyaneke hejî, û dûr ji çewsandin û dûr 
ji ferq û cudahîdanînê tekoşînê dikin, 
û her yek ji wan nirxan pêkhînerê 
qewareyeke siyasî û hizrî ne, ku 
felsefeya hebûn û jiyana pêşmerge ji 
jiyana hêzên din ên çekdar ên birêve- 
berê her fermanekê cuda dike. 

Pêşmerge hilgirê felsefeya jiyaneke 
azad û wekhev e, û dîtingeha 
pêşmerge bo mirovayetî, maf û jiyan 
û azadî bi tewahî ji dîtingeha hilgirên 
felsefeya berjewendîxwaz û daxistî, 
û dugm û kevenparêz cuda ye. Jib o 
pêşmerge her mirovek xwediyê her 
reng, zayend, ol, kultur, ziman, yan 
hilgirê her bîrûbaweriyeke siyasî, 
fikrî, yan ayînî be, tu cudahiyek 
di navbera wan de nîne. Ol û ayîn 
pêwendiya wê bi boçûna takekes ve 
heye, û di felsefeya pêşmerge de nabe 
emrazê cudahîdanînê, dana poanan, 
yan jî zewtkirina maf û poanan ji kes 
yan pêkhateyekê. 

Her bi vê pêkê jî, ziman, kultur, yan 
cudahiyên din ên berçav û zêhnî, 
nabin sedema danîna cudahiyan. Vê 
dîtingehê hêza pêşmerge wisa perw- 
erde kiriye, ku derî bo hemû pêkhate, 
takekes û girûpekê veke, ku bona 
rizgarbûna ji dugmbûn û tundrewiyê 
tekoşînê dimeşînin. 

Mînaka pêbendbûna pêşmerge bi 
nirxên bilind ên mirovahiyê ew qas 
zaf in, ku rîzkirina tenê beşek ji wan 
di vir de zehmet e, lê ne tenê gelê 
Kurd belkû hemû mirovahî îrorojê 
şahidiyê bo vê dide, ku eva pêşmergê 
Kurdistanê bû ku di hemberî îde- 


Pêşmerge hilg- 
irê felsefeya ji- 
yaneke azad û 
wekhev e 


Deqa Peyamê: 

Hevalên hêja! 

Beşdarên birêz ên rêûresma roja 
“Pêşmergê Kurdistanê”! 

Pêşmergeyên Cesûr ên Kurdistanê! 

îro 26'ê Sermawezê di dîroka xebata 
rizgarîxwazane ya Kurd de, rojeke 
girîng û destpêka guherînkariyeke 
dîrokî ye. 72 salan berî niha di rojeke 
weha de, wate di 26'ê Sermaweza 
1324'an ya Rojî (1945'an) de bû, 
ku xelkê serhildêr ê Mehabadê bona 
ramalîna demûdezgehên serkutkar ên 
deshilatdar êrîş kirin ser dawî bin- 
keya stemê, wate şarevaniya bajar, û 
şûnwarên stemê di vê dewera kurdis- 
tanê de tune kirin, û alaya Kurdistanê 
li wir hildan. Bi jinavçûna dawî bin- 
keya deshilata paşatiyê, gelê Kurdis- 
tanê çarenivîsa xwe bi dest ve girt, û 
bi kiryar bû serwerê nîştimana xwe. 

Di wê demê de, gelê Kurd di Kurdis- 
tana Rojghilat ne hêzeke organîzekirî 
ya çekdarî bû, û ne jî di warê rêkx- 
istinî de bi tewahî digel qewareya 
rêkxirawê nasyar bibû. 

Lê bi derswergirtina ji pêşengên 
xebata neteweya xwe û li gora ber- 
nameya Hizba Demokrat kêm ezmûn 
lê bibiryar bû, û li jêr rênîşandanên 
Pêşewa Qazî Mihemed karî ku bilez 
refên xwe rêk bixe, û ber bi avakirina 
hêzeke neteweyî ve pêngavan bavêje. 

Li gora vegêranên çavkaniyên devkî 
ên dîroka neteweya me di dema 
gotûbêja li ser navê Hêza Kurdistanê 
di dîwana serkomar Qazî Mihemed, 
basê nav û naznavên cuda dihate ki- 
rin, û di kelekela basan de, kesekî der- 
veyî bazineya serkirdayetiya PDKÎ û 
birêveberiya Kurdistanê pêşniyarekê 
dide serkomar û hevalên wî û dibêje: 
“Her ji qedîm zeman ve digotne 
mêrxasan û kesên bicerg “Pêşmerge”. 
Di wê demê de hemû beşdaran gotin, 
eva pêşniyareke bicî ye, lewra hemû 
vê pêşniyarê qebûl dikin, û navê 
bilind ê pêşmerge bo endamên Hêza 


Neteweyî a 
Kurdistanê 
hilbijartin. 


Bi diyarîki- 
rina navê 
pêşmerge 
pêvajoya 
danîna 
çarçoveyeke 
pêşkevtî bo Hêza Kurdistanê jî dest 
pê kir. Di heyameke kurt de, çiqên 
xwe di hemû herêmên jêr deshilata 
birêveberiya neteweyî de belav kir, 
û wekî hêzeke hevçerx ya xwedîar- 
manc ya siyasî form girt. Birêveber 
û fermandeyên pêşmerge ketin jêr 
fermandehiya giştî de, û li gora 
pîvanên arteşeke serûber kar kirin, û 
ew pêngav bo wê serdema Kurdistanê 
bi bê ezmûna birêveberî û avaki- 
rina yekîneyên leşkerî ên serûber 
guherînkariyeke dîrokî û destpêka 
yasayîkirina organên deshilatê bû. 

Bi kiryar jî ew pêngav bû mînaka 
herî serkevtî ya deshilatdariyê, ku 
heya niha jî bi kêmî mînaka wê di 
navçeyên me de têne dîtin, jiber ku 
hêza pêşmergê Kurdistanê di hemû 
heyama jiyana Komara Kurdistanê 
de karî nezm û disiplîn û aramiya 
navxweyî biparêze, û rê ji alozî û 
bêserûberiyê bigre, û li gora biryarên 
serkirdayetiya siyasî ya welat tev 
bigere. Ji wê demê ve pêşmerge bûye 
parêzerê nirx û hêviyên neteweyî ên 
me. 


PDKÎ ku şanaziya avakirina 
yekîneyên destpêkî ên hêza pêşmerge 
bi navê xwe tomar kiriye, her paş 
destpêkirina qonaxa nû ya xebata 
neteweyî li Rojhilata Kurdistanê 
li sala 1357'an (1979)an, ku di 
bemameya wê de bû rojek bo eme- 
gnasî û rêzgirtina ji nav û yad û 
bîra pêşmerge diyarî bike, û rewşa 
zehmet ya xebatê û mijûlbûna hemû 
rêkxirawên hizbê bi xweragiriya di 
hemberî rejîma dijîgelî ya Komara 
Îslamî de, cîbicîkirina vê birarê paş 
xista, heya eva ku di sala 1363'an 
(1984)na de, ew derfet pêk hat, û di 
civîna rêberiya hizbê de roja 26'ê 

olojiya bêhngenî ya pirr metirsî bo 
mirovahiyê, wate dîtingehên Wilayeta 
Feqîh û xilafeta dînî di forma Komara 
Îslamî ya îranê de, û dewleta Îslamî 
ya naskirî bi DAÎŞ û bîra şovenîstî 
ya layîk sekinî ye. Ew helwesta gelê 
Kurd bo hêza pêşmerge bû ku navê 
bilind ê pêşmerge ji çiyayên serkêş 
ên Kurdistanê ve bo ser lûtkeya 
biryardanê di siyaseta navneteweyî de 
wekî koşka Spî, koşka Êlîze, Kirêm- 
lîn, û baregeha NY biriye, û kiriye 
navûdengeke bilind ya navneteweyî. 

Her ji vê dîtingehê ve ye jî, ku em 
dibînin jidayîkbûna destewajeya 
pêşmerge di rastî de jidayîkbûna 
hêviyekê bû, hêvî bi pêşerojê, hêvî 
bi azadî, hêvî bi wekhevî û hêvî bi 
jiyaneke dûr ji bêdadiyê. 

Pêşmerge bû sembola azadî, pêşengê 
jiyaneke cudatir ji jiyana bindestî 
û mînaka xweragiriyê di hemberî 
bêdadiyê de. 

Pêşmerge bû reng û dîmenek nû bo 
çiyayên serkêş ên welat, û bejna her 
çiyayekî bilindtir, reh û rîşe kûrtir, 
hêza xweragiriyê zêdetir û ciwaniyên 
wê dilrevîntir kir. Ji vê rojê ve ku 
navê pêşmerge navdar bû, neteweya 
Kurd jî xatircemiyeke zêdetir peyda 
kir ku êdî bê kes û bê pişt nine, û her 
dememkê bixwaze, diakre pêgeha 
deshilatdaran û zordaran bilerizîne. 

Bilindahiya nav û pêgeha pêşmerge, 
bihêzbûna hêviyên gelê kurd û 
mirovahiyê û ew erk û wezîfeya giran 
lê pirr ji şanazî ku hêza pêşmerge û 
bitaybetî di vê qonaxa hestiyar ya 
xebata çiya û bajar de, wate “Rasan” 
a Kurdistana Rojhilat girtiye stûyê 
xwe, hukm dike ku hêza pêşmerge û 
her takeke hilgirê navê pêşmerge berî 
destbirina bo çeka xwe, bîr ji berpir- 
sayetî û pêgeha pêşmerge bike. Dibe 
hemû ew nirxên ku parastina wan 


di Rojhilata Navîn de bi 
navê bilind ê pêşmerge ve 
hatiye tomarkirin, û bi vî 
navî ve tê nasîn, di reftar û 
îradeya hemû pêşmergeyên 
me de xwe nîşan bide. 

Jiber ku pêşmergê Kurd- 
istanê tevî hilgirtina çeka 
parêzgarî ji nirxên me, 
pêşemgeke siyasî ye, 
ku digel vê ku destûr û 
biryarên sertir ên xwe bi 
rê ve dibe, di heman demê 
de, ew takek e ku şiyana 
hilbijartinê heye, biryarê 
dide, pak û napak li gora 
van nirxên ku pê pêbend 
e, ji hev cuda dike, û di 
hemberî nedirustiyê de, 
di her rewşekê de, û li her 
cihekî be, helwestê digre, 
û tekoşînê dike. 

îrorojê hevdem digel gelê 
Kurd, hemû gelên hişyar 
û serwext ên cîhanê bi 
hurmet ve, li pêşmerge û 
wan nirxan dinihêrin ku 
pêşmerge wan diparêze. 
Herçend berjewendiyên 
teng ên deshilatdaran îzin 
nadin ku neteweya Kurd bi 
hezkirina xwe, qedera xwe 
diyarî bike, lê guman di vê 
de nine ku rasan û xw- 
eragiriya hêza pêşmerge, 
pêşerojeke geş bo netew- 
eya me misoger kiriye, ku 
dereng yan zû, deriyê aza- 
diyê bo me vedike, lewra 
dibe ku îrorojê bi xatirce- 
miyeke zêdetir û bi vîneke 
qahîmtir û bi baweriyeke 
hesinîn ve pêngavên xwe 
bo yekxistina şiyanan, û 
refa nava tevgera civaka 
Kurd di Kurdistana Ro- 
jhilat bileztir bikin, jiber 
ku neteweya me hêjayî 



Pêşmerge bû sembola azadî, û pêşengê jiyaneke 
cudatir ji jiyana bindestiyê, û bû mînaka xwera- 
giriyê di hemberî bêdadiyê de. 


pêşerojeke baştir e, û çavnihêriya vîna hêza pêşmerge bo bidestxistina vê pêşerojê ye. 

Rêzdarno! 

Herwekî hûn dibînin cewhera “jiyana ebedî” bi giştî xewna hertimî ya mirov bûye. Mirov û 
bi giştî tu jîndarekê heya niha jî nekariye ku xwe ji bazuneya mirinê rizgar bike, herwekî ku 
çawa jidayîkbûn dikeve nav xaneya “cebr” de, mirin jî di vê bazineyê de demakeve, û jiyana 
heta-hetayî jî xewneke hertimî ye, ku ser nagre. 

Lê karvedana mirinê di wateyên jiyanê de dibe hander û sebebkarê vekirîbûna destê mirov 
bo dariştina pîlanan û terhên domdirêj di jiyana xwe de, bona vê ku cudahiyekê di biyavê 
wate û naverokê de di navbera (jiy an n mirin) û man û nemanê de bibîne, û ji vê dîtingehê 
ve, wekî mirovekî derbazbûyî ji bêhêvîtiya bazineya cebra dasepayî, serederiyê digel jiyan 
û qedera xwe de bike. Zor û cebrê bixe qedeman, û li mirinê bikene, û bêje ku li gora cebra 
xwezayê ez ji dayîk bûme, û li gora vê cebrê jî ez dimirim, lê eva ez bixwe me ku biryarder 
im li ser çawaniya mana xwe, û hekî biryar jî be ku cebra nemanê qebûl bikim, eva ezê mir- 
inekê qebûl bikim ku bi qasî cewherê jiyanê be. Eva ez im ku min sînorê tirs û nemanê der- 
baz kiriye. Eva ez im ku li ew qasê hezkirina li jiyanê, bo asûdeyiya jiyana xwe û neteweya 
xwe, û bi giştî rehetiya mirov tekoşînê dikim, û hekî di vê rêbazê de canê xwe jî gorî bikin, 
min tirs nine, û eva ez im ku pêş merg û mirinê dikevim û bi mirinê dikenim, û dibêjim ku 
ez naznavê pêşmerge xwe re hildibjêrim, û cebra mirinê bi îradeya xwe diyarî dikim, wateyê 
dibexşim bi mana xwe, û dibêjim ku heta ez heme mirin nine, û hekî ez mirim eva ez wateyê 
dibexşim nemana xwe, û digihîjim qonaxa hermanê, lê hermanek di naxê vijdana mirovahiya 
gelê xwe û di naveroka dîrokeke biçirûsk de. Jiyan û mirin, man û neman wateya xwezayî 
ya xwe ji dest didin, û wekî man û çawa jiyankirinê dibin wateya serekî ya jiyanê. Ew yek jî 
felsefeya mana nav û pêgeh û hezkirina pêşmerge ye. 

Hevalên pêşmerge 

Roja we pîroz, Dema we baş, û jiyana we pirr ji şanazî 

Yad û rêbaza şehîdên gel û nîştiman, bi taybetî şehîdên Rasanê bilind û bilindtir be 

Serkeve xebata rizgarîxwazane û neteweyî ya Kurd 

Mirin û neman bo dijminên gelê Kurd, bitaybetî Komara Îslamî 

Komîsyona Siyasî-Nizamî ya PDKÎ 


26.09.1396 

17.12.2017 

26'ê Sermawezê dîroka hêzekê, ku bûye rûmeta neteweyekê 


Dayîka şehîdekî PDKÎ çû 
ser dilovaniya xwe 


D ayîka şahîdekî PDKÎ, di bajarê Pawe de çû 
ser dilovaniya xwe. 

Li gora nûçeya gihîştî malpera 
“Kurdistanmedia”yê, roja 25'ê Sermaweza 
1396'an, “Fatma” dayîka şehîd “Mihemed 
Sarinkî” xelkê gundê “Nûryawe” a girêdayî bajarê 
Pawe, di temenê 85 saliyê de çû ser dilovaniya 
xwe. 

Dayîka “Fatma” ku tenê ev kurê wê hebûye, 
di 20'ê Xakelêweya 1359'an de, di şerê li dijî 
dagîrkeriya rejîma Îslamî a îranê de, di nav 
bajarê Pawe û gundê “Necar” de, ku êrîş bo ser 
pêşmergên hêza Şaho hatibûkirin, tevlî karvanê 
şehîdên PDKÎ dibe. 

Şehîd “Mihemed” bi sebeba kêrhatîbûnê û 
şarezariyê di karûbarên hizbê de, karîbû pileyên 
teşkîlatî di nav hizbê de bibire, û weke kardrekî 
pile 4 erkên xwe yên hizbî encam bide. 

Termê dayîka “Fatma” di nav girseya xelkê 
deverê de bi axê hate spartin. Partiya Demokrat a 
Kurdistana îranê, sersaxiyê dibêje malbat, xizm û 
kesûkarên navbirî û xwe şirîkê xema wan dizane. 


D iya pêşmergeyekî PDKÎ li bajarê Urmiyê 
koça dawiyê kir. 


Li gora nûçeya ku gihîştiye malpera 
“Kurdistanmedia”yê, “Xemê Xanim” diya 
pêşmergê PDKÎ Bêhzad Simko, û hevjîna Babaxan 
Simko xelkê gundê Gengeçîn a Urmiyê, bi sedema 
nexweşiyê di temenê 82 saliyê de koça dawiyê kir. 


“Xemê Xanim” jineke dilsoj û bivêr bû, navbirî 
yek ji endamên malbata şoreşger Simkoyê Şikak 
bû, ku heya dema koça dawiyê berdewam şanazî 
pêve dikir. Termê “Xemê Xanim” a rehmetî, di 
nava girseya xelkê navçê de bi axê hate spartin. 
PDKÎ sersaxiyê li malbat û xizm û kesûkarê 
navbirî dike, û xwe şirîkê xema wan dizane. 


D i sala 1984'an de, PDKÎ 
roja 26'ê Sermawezê wekî 
roja rêzgirtin ji ked û berxwedana 
Pêşmergeyên Kurdistanê destnîşan 
kiriye. Lewra ew roj ahte diyarîkirin 
jiber ku di vê rojê de, xebatkarên 
Kurd li bajarê Mehabadê êrîşî ser 
avahiyên rêjîma paşatiya îranê kirin 
û di nav de Şarevanî û hemû saziyên 
dewletê xistin bin destê xwe de. 


Bi vî rengî di wê rojê de, ango 26'ê 
Sermawezê, ne tenê dîrokek nû hate 
avakirin, belku tovê şoreşgeriyê li ser 
esasê xwedîderketin ji nirxên netew- 
eyî û rûmeta gelê Kurd di Rojhilata 
Kurdistanê de hat çandin. 


Di gel guhertinên ku li Rojhilata 
Navîn de çê dibin, gelê Kurd zêdetir 
ji caran pêwîstî bi rêkxistin û yekîtiya 
nav mala xwe hene, lewma Hizba 
Demokrat a Kurdistana îranê di 
qonaxa nû ya xebatê û stratijiya xwe 
de pêngava ”Rasan” daye destpêki- 
rin, û dubare hêza pêşmerge hem li 
çiya û hem jî li bajaran xistiye devrê. 
Ciwanên Rojhilatî bi germî pêşwaziya 
“Rasan”ê kirin, û her roj di erkên xwe 


Gelê me bi rênîşandan û pêşengtiya 
pêşmerge ji bo bidestxistina mafên 
xwe û bidestvegirtina çarenivîsa xwe, 
mil bi milê pêşmerge şoreşek nû 
meşandiye. Êdî bi derketina îradeya 
pêşmerge guman nemaye ku ne 
çiyayên Kurdistanê bêxwedî ne, ne jî 
bajar bê stargeh in. 


Niha pêşmerge bibiryar e ku tekoşîna 
xwe ya di hundir û derve de bi xurtî 
bidomîne, heta digîje azadî û bextew- 
eriyê li ser axa xwe ya azadkirî. Gelê 
Kurd hertim serî li hemberî dagîrkeri- 
yê rakiriye, û bi pêngavên berxwedan 
û tekoşînê re, serkevtin bi dest xistiye. 
Ji ber vê yekê dema ku em bizivirin 
ser tekoşîna gelê Kurd li Rojhilatê 
Kurdistanê, em bi rengekî berbiçav 
dibînin ku gelê Kurd li her derî û ji 
bona azadî, hebûn û rûmeta xwe li ser 
piyan e. 


Mînaka herî berçav, erdheja vê daviyê 
li parêzgeha Kirmaşanê bû ku nîşan 
da çawan gelê me di demên tengasiyê 
de xwedî ji hebûna xwe derdikeve. 
Her wusan hemû buyerên din ku 
di perçeyên din ên Kurdistanê de 
diqewimin, nîşan didin ka çawan gelê 
kurd, bi ciwan, zarok, jin û kalên xwe 
ve, ango ji heftsalî heyanî heftê salî 
li her derî ji bona bidestxistina mafên 
xwe yên jiyanê û azadiyê li ser piyan 
e û ji nirxên xwe yên neteweyî xwedî 
derdikevin. 


Di hemû civakan de derketina 
pêşengên siyasî guhertinên mezin di 
nav civakê de çê kirine. Pêşengên 
civaka kurdî jî ji wê yêkê bêpar 


nînin, lê şanaziya 
pêşengên Kurd ew e 
ku rojek ji rojan di nav 
refên pêşmerge de li 
ser çiyayên Kurdistanê 
pêşmergayetî kirine, 
her wisan zêdeyî ew 
guhertinên ku heta roja 
îro di civaka kurdis- 
tanê de hatine kirin, li 
ser destê wan rêberên 
pêşmerge hatine çê kirin. 


Bêguman, ev weke 
kevneşopiyekê ji dîrokê 
herikiye heya gihîştiye 
roja me ya îro. Komara 
Îslamî ya dagîrker jî vê 
yekê baş dizane, ji ber 
wê hindê bi tundî li dijî 
her çalakî û serketineke 
Kurdan li her çar parçên 
Kurdistanê derdikeve. 


Dema ku her ciwanek 
Kurd, van pirsan ji xwe 
bike û li bersiva wan 
bigere, wê gavê wê tenê 
riya tekoşîn û berx- 
wedanê li pêşberî xwe 
bibîne. Ji ber ku dujminê 
gelê Kurd tu rêyên 
jiyanê ji bona me kurdan 
li holê nehiştine. 


Ji bo bîmîna wê rojê 
û bîranîna ked, emeg, 
hemase û xwebexşiya 
pêşmerge, em bejna 
xwe li ber mezinahiya 
peşmerge ditewînin û 
silavan ji bo malbatên 
serbilind ên şehîdan 
dişînin. 


yên neteweyî de, gavên ber bi çav 
davêjin. 

Nerîna 

Lîderan 



Osman Baydemir: 
“Kurdistan di nav dilê min 
de ye”. 



Noceyfî: “Dibe Heşda 
Şe'ibî bi yekcarî ji piroseya 
siyasî bê vekişandin”. 



Mêrkil: 

“Em piştgiriyê ji mafên 
destûrî ên Herêma Kurdis- 
tanê dikin”. 



Macron: “Esed dijminê xelkê 
Sûriyê û DAÎŞ jî dijminê me 
ye”. 


/V 


Amerîkayê li dijî rejîma Iranê biryar da 



P iştî eşkerekirina 
stratîjiya nû a 
Amerîkayê, ji aliyê “Don- 
ald Trump” serkomarê 
Amerîkayê ve, navbirî 
rejîma îranê weke gefek 
hesiband. 

Li gora raporên belavbûyî, 
koşka spî derheqê stratîjiya 
nû a Amerîkayê ya ku der- 
heqê rejîma îranê belav kiri- 
ye, ragehandiye ku: Rejîma 
îranê gef e, û dibe li hember 
vê rejîmê de bisekinin. 

Di stratîjiya nû a Amerîkayê 
ya derheqê rejîma îranê 
de hatiye gotin ku, cuda ji 
rejîma îranê û girûpên ter- 
orîstî, Kureya Bakûr jî weke gef li ser 
Amerîkayê ye, û em dibe ku hemberî 
wan metirsiyane de bisekinin. 


beba azardana xelkê wan welatan de. 

- Rejîma îranê piştevaniya girûpên 
terorîstî dike, û bi eşkere jî daxwaza 
jinavbirina me ji wan dike. 


xwe ve. 

-Gefên saziyên terorîstî yên cîhanê û 
îranê ev rastiya nînşan dane, ku Îsraîl 
sebebkarê pirsgirêkên deverê nîne. 


Bi awayê giştî stratîjiya nû a 
Amerîkayê ya derheqê rejîma îranê 
û Kureya Bakûr de, di wan xalan de 
hatiye pejrandin: 

-Ewê li hemberî wan metirsiyên ku 
hikûmeteke dîktator di îranê de dirust 
kiriye, wê bisekinin. 

-Dîktatoriya Kureya Bakûr û rejîma 
Îslamî a îranê, bûye sebeba near- 
amiyê di deverê de. 

-Kureya Bakûr û rejîma Îslamî a 
îranê bûne gef li ser Amerîkayê û 
hevpemanên wê, herwiha bûne se- 


- Amerîka digel hevpêymanên xwe li 
hember girûpên terorîstî yên biyanî 
disekine, ku bûne gef li ser welatê 
Amerîkayê, ji nav wan girûpên 
terorîstî ku rejîma îranê piştevaniyê 
jê dike, bo mînak girûpa terorîstî a 
Hizbullah a Lubnanê. 

- Rejîma îranê di seranserê cîhanê 
de, piştevaniyê ji terorê dike, û mi- 
fahê ji nearamiya welatan werdigre, 
ji bo berfirehkirina hejmoniya xwe ji 
riya girûpên terorîstî yên girêdayî bi 


-Digel hevpêymanên xwe kar dikin 
ji bo vê yekê ku rê ji rejîma îranê 
bigirin da ku destê wê ji negihîje çeka 
navikî. 

Di 22'ê Rezbera 1396'an de, serkom- 
arê Amerîkayê derheq stratîjiya nû 
a xwe li hemberî rejîma îranê de, 
ragehand ku du welatên Erbistana 
Si'ûdî û Îsraîl piştevaniya xwe ji vê 
helwêsta Amerîkayê ya li dijî rejîma 
îranê ragehandine. 


Seroka firaksiyona jinan di meclisê de: Di hinek ji navçeyên îranê de, keç 

li jêr navê zewacê de têne firotin 



Seroka firaksiyona jinan di me- 
clisa îranê de ku hevdem bi nav 
nûnera xelkê Tehranê ye di meclisê 
de, di hevdîtina bi Ayetullah Mi- 
hemed Elî Giramî ji lêvegerên Şî'e 
(merce'ên teqlîd) re, bas ji firotina 
keçên kêm temen li jêr navê zewacê 
de kiriye. 

Perwanê Selehşûr digel rexnekirina 
zêdebûna zewacê di temenê zaro- 
katiyê de got: %50 a wan zewacên 
ku di temeneke kêm de têne kirin, 
encama wê dibe ew ku, %70 ji wan 
tûşî nesaxiya seretanê bin. 

Di sala borî de, alîkarên serkomar 
di biyavê karûbarê jinan de, hinek 
lêkolîn bona amadekirina riyên fiqhî 
bona dijberiya digel zewaca zûdem 
ya keçan dest pê kiribûn. Hevdem di 
firaksiyona jinan de jî hewleke wisa 


hebû ku temenê zewacê di yasaya 
medenî ya îranê de destkarî bikin, lê 
wisa xûya dike ku ew hewlên wan 
negihîştin çi ciyekî. 

Herwisa seroka firaksiyona jinan 
dibêje, li gora rewayiya zewaca zaro- 
kan di ehkamên şer'î de, pejirandina 
yasayekê li dijî van cure zewacan, di 
meclisê de gellekî zehmet e. 


Li ser bingeha yasaya medenî ya 
îranê, temenê zewacê bo keçan 13 
sal û bo kuran 15 sal e. Zewaca 
keçên kêm temen di îranê de berçav 
e. Serjimêriyên kodik (saziya sebtê 
ehwal) nîşan didin, ku ji sala 1383'an 
ve heya 1393'an nêzî 420 hezar keçên 
bin 15 saliyê di îranê de zewicî ne. 

Pêşmerge sembola azadiyê 




Dara Natiq 


Di nava her netewe û civakekê de, 
nifşek ji civakê weke sembola azadi- 
yê li dijî zulm û dîktatorî û çewsand- 
inê têne rêzgirtin. Di nava neteweya 
Kurd de jî, pêşmerge weke sembola 
azadî û berxwedana li dijî dagirkarî 
û dîktatorî û deshilata dijîgelî, xwedî 
rêz û nirxek taybet e. Fîdakarî, 
berxwedan û destanrêsiya pêşmerge 
derheq parastina nasnameya netew- 
eyî û serbestiya Kurdistanê, wate û 
giraniyek xasmanî daye heybet û navê 
pêşmerge. 

Nav, armanc û peyama azadî û 
aştîxwaziya pêşmerge, hertim bûye 
sedema tirs û xofek mezin di nava 
dilê dagîrkerên Kurdisatê û dijminên 
azadî û wekhevî û mirovatiyê. Dîroka 
berxwedan û serboriya neteweya 
Kurd ew yeke daye xuyakirin ku, 
heya zulm û zordarî û dagîrkarî bi ser 
Kurdistanê de bimeşe, xebat, berx- 
wedan û cangorîtiya pêşmerge weke 
sembola azadî û parastina keramet û 
nasnameya neteweya Kurd yê hertim 
berdewam be. 


Şer û xebata Pêşmerge li hember 
dagîrkarî û terorîzm û tundajoyiya 
herêmî, nasname û giraniyek cîhanî 
daye heybet û felsefeya azadîxwaziya 
Pêşmerge, û di navendên xwedîbiryar 
ên dunyayê de, weke peyamnêr û xe- 
batkarên aştî û azadî û wekheviyê tên 
binavkirin, û xelat bi wan têne bexşîn. 
Komara Îslamî a îranê, yek ji 
dewletên dagîrker yên Kurdistanê û 
dijmnê azadî û mirovahiyê û sponserê 
sereke yê terorîzmê, bi dirêjahiya 
temenê deshilata xwe a dîktator, her- 
tim di hewla jinavbirina nasnameya 
Kurd û tevgera azadîxwazî a Kurd- 
istanê de bûye, û li ser pîlanên xwe 
yên hov û dijî mirovî li hember gelê 
Kurdistanê berdewam bûye. Lê ser- 
barê vê siyaseta qirêj û dijminkarî a 
rejîmê, îradeya mafxwazî a neteweya 
me û xebata berheq a pêşmerge, weke 
kulek li ser dilê rayedarên Tehranê, 
tirs û xofek mezin xistiye nava koşka 
zordaran de. 

Hereketa nû a pêşmerge bi navê 
koda “Rasan”ê di salên derbasbûyî 
de, serbarê piropagendeyên berde- 
wam yên rejîmê li dijî tevgera Kurd 
û pêşmerge, lê cardin doza berheq 
a Kurd li Rojhilatê Kurdistanê, û 
zulm û zordarî û dagîrkariya rejîma 
dijîgelî a îranê, xiste rojeva siyaseta 
herêmî û cîhanî, û bala tev dunyayê 
kişande ser pirsa Kurd. Li hemen 
demê de bandorek rasterast li ser liv 
û bizavên azadîxwazî di asta îranê bi 
giştî de hebûye, û hikûmet û rewşa 
polîsî a îranê xiste nav kirîzek kûrtir 


Xebata pêşmerge û 
stratejiya hereketa 
66 Rasan”ê, bingeha 
xebata neteweyî û 
yekrîziya nîştimanî 
di Rojhilata Kurd- 
istanê de bihêztir û 
xurtir kiriye 


de. Ji aliyekî din ve jî da xuyakirin 
ku heya dagirkariya Komara Îslamî 
û milîtarîzekirina Kurdistanê bimîne, 
îradeya mafxwazî a gelê Kurd û te- 
vgera rizgarî û xebata pêşmerge weke 
sembola berxwedan û azadiyê, wê 
hertim berdewam bibe. 

Tevger û peyama nû a pêşmerge bi 
stratejiya pêkvegirêdana xebata çiya 
û bajar, karî cardin tev pêkhateyên 
Kurdistanê bi hemî tex û qatên cur- 
bicur yên civakê bixasmanî di nava 
bajaran de organîze bike, û di bin 
navê “Pêşmergeyên Bajar”, bi seheke 
şoreşvanî û neteweyî, li hember doza 
berheq a gelê xwe xwedî derkevin, û 
li dijî dagîrkariya rejîma îranê, liv û 


tevgera xwe xurtir û bibandortir bikin. 
Xebata pêşmerge di çarçoveya strate- 
jiya bi navê “Rasan”ê, û bi rêberiya 
PDKÎ, hêvî û moralek mezin di nava 
civaka azadîxwaz a Kurdistanê de 
çêkir, û bandorek rasterast li ser 
jêhelbirina seha neteweyî û şoreşvanî 
a gelê Kurd û yekrêziya niştîmanî û 
welatparêziyê danî. Meşa nerazîbûna 
xelkê Kurdistanê li hember kuştina 
kasibkaran, û liv û tevger, û govenda 
sertaserî a Kurdistana Rojhilat di 
newroza îsal a bi navê “Camane”, û 
şahiya referandoma serbixwebûna 
Kurdistana Başûr, serbarê rewşa 
emniyetî û milîtarîzekirina Kurdis- 
tanê, gewahyarê bandora hereketa 
pêşmerge, û asta hişyariya civaka 
kurdistanê baştir didin xuyakirin. 

Ji hemiyan girîngtir, di dema erdheja 
Kirmaşanê û malwêraniya xelkê Kurd 
di vê deverê de, û bihawardeneçûn û 
piştguhxistina wî xelkî, ji aliyê rejîmê 
ve, xelkê Kurdistanê ji Makûyê heya 
îlamê li tev gund û bajarên Kurdistanê 
bi komkirina harîkariyan bi hewara 
birayên xwe yên Kurd li Kirmaşanê 
de çûn, û bi yeketî û yekrîziya xwe ya 
nîştimanî û neteweyî, bersivek tund 
dane siyaseta şovenîstî û dijîmirovî 
a rejîma îranê. Lewma xuya dibe ku 
xebata pêşmerge û stratejiya hereketa 
“Rasan”ê, bingeha xebata neteweyî 
û yekrîziya nîştimanî di Rojhilata 
Kurdistanê de bihêztir û xurtir kirye, 
û kariye tevgera Kurd bi giştî li 
hemberî dagîrkariya rejîma îranê, de 
organîzetir bike. 

Çend wêneyek ji rêûresmên 26-ê Sermawezê-Binkeya Deftera Siyasî, û Navenda 3 ya PDKÎ 

Çend wêneyek ji rêûresma 26-Sermawezê li ser çiyayên Rojhilat û Başûra Kurdistanê 

Zimanê Kurdî I Tiştonek 


Qursên Kurdî, A. Karabax 

4 

1. Hokerên xwerû : Ev, ji yek bêjeyan pêk tên. 

Mînak 521 : Ji hokerên xwerû çendek : 

a. Ji nav û navdêran : îro, duh, îşev, lez, nîvro, par, pêr, sibeh, zane. 

b. Ji nav û rengdêran : Baş, bilind, kesk, mezin, rind, sax, xweş, zer. 

c. Ji peyvên hokerî : Bêyî, hêdî, ku, na, par, pêr, zû. 

ç. Ji yên çêkirî : Sibehê(sibeh+ê), baştir(baş+tir), zertirîn(zer+tirîn). 

2. Hokerên hevedudanî : Ev herî kêm, ji du hêmanan pêk tên. 

Mînak 522 : Bo pêkhatina hokerên hevedudanî, çend bikaranîn : 

1. Ji yên bi bêjeyan çêdibin û bi hev ve tên nivîsandin : 

Çavreş, çeperast, keskeşîn, rasterast, saxsax, serserî, xîzxîz, xurexur. 
Hevok : a. Gulê xêz çeperast kişand. b. Azad, ji hespê de serserî kete 
erdê. 

2. Ji yên bi ducarkirina bêjeyan çêdibin û cuda tên nivîsandin : 

Hêdî hêdî, sar sar, teze teze, cot cot, deh deh, dilşikestî dilşikestî. 
Hevok : a. Wan şîv sar sar xwarin. b. Zilam cot cot ketin hundirê malê. 

3. Ji yên bi awayên tewandinê çêdibin : 

Piştî nîvro, berê êvarê, sibehê zû, berî sê mehan. 

Hevok : a. Dîlan piştî nîvro tê. b. Zavayê wan berî sê mehan li vir bû. 

4. Ji yên bi bêjeyên dijwate û bi alîkariya gihaneka (û) ve çêdibin : 
Biçûk û mezin, kêm û zêde, sar û germ, şev û roj, xwendî û nexwendî. 
Hevok : a. Trên şev û roj tê û diçe. b. Xwendî û nexwendî deh kes he- 
bûn. 

5. Ji yên bi alîkariya qertafa neyîniyê(bê) çêdibin: 

Bê pênûs, bê pirtûk, bê pere, bê hêvî, bê gotin, bê xebat, bê destûr. 
Hevok : a. Em, îro bê pirtûk diçin dibistanê. b. Em bê destûr naxebitin. 

6. Ji yên bi alîkariya daçeka (bi) çêdibin û hin peyv qertafê(î) digirin : 
Bi heybet, bi lez, bi dilxweşî, bi çavreşî, bi çavsorî, bi destgiranî. 

Hevok : a. Çiyayê Sîpanê bi heybet e. b. Rizgar bi lez hilkişiya. 

7. Ji yên bi alikariya daçekan çêdibin : Bi, di, li, ji, de, re, ve, hwd. 

Bi vir ve, bi wir de, li ku, ji ber ku, ji ku, di ku re, ber bi, ber bi ve. 
Hevok : a. Kevok li ku ne? b. Kevok, ber bi Çiyayê Sîpanê firiyan. 

8. Ji yên bi awayê komika bêjeyî çêdibin : 

Çawa hatin wisa çûn, hatin nehatin, gotin negotin. 



Metelokên sirtkirna ezmanî (log- 
opadie) 

Eve beşe nakeve di xana meteloka da, 

çimkî pirs û bersiv 

têda nînin. Ev hevok e ji peyv û 

fonitîkê nêzî hev pêk tên, 

gotina wan pirr giringe bo testkima 

sirtî û rewaniya ezimanê zaroka. 

Ev hevok e gelek cara li demê me- 
telokanê da dihên gotin û bikaranîn 
lew min bi fer zanî wan jî li vir 
çapbikim (33) 

- Pişk û mişkên li ser derxûnkî, min 
pişk xar û min mişk hêla. pishk û 
mishk li derxwin kê, pishk dixum 
mishk naxum. 

- Du selka, êk tû tê, êk gû tê, min ya 
tû tê xar û ya gû tê 

havêt. 

- Li dur çêl û çal ê werhatim, ketim 
çalê. 

-Li dur îstir û hêstirê werhat im ketim 
îstirê. 

- Miqdisî hatû ji nav rezî, ser û rihên 
qurmizî, 120 car Muqdisî, heyla gidî 
Muqdisî. 

- Xalê mino, qupal simo, 7 kon konu 
di gupalê xalê minu. 

- Heft dav dezî, heft qormizî, di kona 
derzîka dayka min ra bezî. 


Têdîtin: Amadekar destkariya 
devoka metelokan nekiriye 

Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin 





















Roj baş 


“Serhildêrno” 































